ไอพีโอ-น้องใหม่จุกเลื่อนเข้าเทรด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ไซเบอร์ฯ และออฟฟิศเมทเลื่อนวันเข้าเทรดเอ็มเอไอ ส่วน DW 2 ตัวของเคจีไอย้ายวันขาย เหตุจลาจลในกรุงเทพฯ
นายชนิตร ชาญชัยณรงค์ ผู้ช่วยผู้จัดการ กลุ่มงานผู้ออกหลักทรัพย์และบริษัทจดทะเบียน ตลาดหลัก ทรัพย์แห่งประเทศไทย เปิดเผยว่า บริษัท ไซเบอร์ แพลนเน็ต อินเตอร์แอคทีฟ (CYBER) ได้กำหนดวันที่เข้าจดทะเบียน และนำหุ้นซื้อขายในตลาดหลักทรัพย์เอ็มเอไอเป็นต้นเดือน มิ.ย.นี้ เลื่อนจากกำหนดเดิม วันที่ 21 พ.ค. ที่ผ่านมา เพราะผลกระทบจากเหตุการณ์ความวุ่นวายทางการเมืองทำให้ตลาดหลักทรัพย์ต้องปิดการซื้อขายวันที่ 2021 พ.ค. ที่ผ่านมา
“ทางผู้บริหารไซเบอร์ฯ อยากให้หุ้นเข้าเทรดเร็ว เพราะเขารู้สึกไม่สบายใจที่รับเงินค่าหุ้นจากผู้ลงทุนมาแล้ว ไม่อยากให้นักลงทุนผิดหวัง ทางตลาดขอเช็กระบบและความเรียบร้อยให้ชัดเจนก่อน ซึ่งเชื่อว่าผู้ที่ซื้อหุ้นไปแล้วจะเข้าใจในสถานการณ์ที่เกิดขึ้น” นายชนิตร กล่าว
ด้านบริษัท ออฟฟิศเมท ที่มีกำหนดจะเข้าจดทะเบียนในตลาดหลักทรัพย์เอ็ม เอ ไอ ในวันที่ 3 มิ.ย.นี้ได้เลื่อนออกไปก่อนเช่นกัน
สำหรับโครงการบริษัทจดทะเบียน (บจ.) พบผู้ลงทุนประจำไตรมาสแรกต้องหยุดพักชั่วคราว จะเริ่มจัดกิจกรรมอีกครั้งในวันที่ 25 พ.ค. นี้ บริเวณห้องสมุดมารวย ศูนย์การค้าเอสพละนาด
น.ส.นฤมล อาจอำนวยวิภาส ผู้ช่วยกรรมการผู้จัดการ ฝ่ายธุรกิจตราสารอนุพันธ์ บล.เคจีไอ (ประเทศไทย) กล่าวว่า บริษัทเลื่อนการเสนอขายใบสำคัญแสดงสิทธิอนุพันธ์ (DW) อ้างอิงหุ้นบริษัท ปตท.สำรวจและผลิตปิโตรเลียม (PTTEP) หรือ PTTE 13CB และ DW อ้างอิงหุ้นธนาคารกสิกรไทย (KBAN 13CB) จากเดิมกำหนดขาย ระหว่างวันที่ 1020 พ.ค. และราคาขายโดยอ้างอิงราคาปิดในวันที่ 21 พ.ค. เนื่องจากเกิดเหตุการณ์ดังกล่าวทำให้ไม่สามารถปฏิบัติงานและนักลงทุนไม่สามารถจองซื้อหลักทรัพย์ได้ตามภาวะปกติ 
สำหรับนักลงทุนที่ได้จองซื้อก่อนวันที่ 17 พ.ค.นั้นสามารถแสดงเจตจำนงว่าต้องการจะยกเลิกและขอคืนเงิน หรือต้องการจองซื้อต่อไป